Erich Kõlar

Erich Kõlar (aastani 1936 Erich Köhler; 18. mai 1924 Tallinn – 23. detsember 2022) oli eesti dirigent.

Ta lõpetas 1951 Tallinna Riikliku Konservatooriumi Roman Matsovi dirigeerimisklassi. 

Ta mängis ERSOs löökpille, oli muusikaõpetaja Tallinnas ja Tartus. 

Ta oli aastatel 1951–1957 asumisel Kirovi oblastis.Andrus Esko. "Erich Kõlar: Küüditatute südamerahu jäi Eestisse". Õhtuleht, 26. mai 2001

1957. aastast oli ta Vanemuise teatri dirigent, sealhulgas 1958–1980 ja 1981–1984 peadirigent.

Esimene ooper, mida Erich Kõlar juhatas, oli Carl Maria von Weberi "Nõidkütt". Kokku juhatas üle 70 lavastuse, nii oopereid, operette, muusikale kui ka ballette. Ta on teinud ka draamalavastustele muusikalisi kujundusi ning tõlkinud laulutekste. Kõlar taastas 1950. aastate lõpul Vanemuise sümfooniakontsertide traditsiooni. 

Maetud Tallinna Metsakalmistule, teatrirahva kvartalisse. 

Tunnustus
1968 Eesti NSV teeneline kunstitegelane
2002 Eesti Rahvuskultuuri Fondi elutöö tänuauhind
2007 Tartu linna aukodanik ja Tartu Suurtähe kavaler
2009 Valgetähe IV klassi teenetemärk

Isiklikku
Erich Kõlar oli kaks korda abielus. Tema esimene abikaasa oli Leelo Kõlar ja nende lapsed on/olid Ele Kõlar, Kaja Kõlar ja Paap Kõlar. Teine abikaasa oli Elena Poznjak-Kõlar ja nende poeg on Margo Kõlar.

Viited

Välislingid
Erich Kõlar riimib sõnad muusikaga. Postimees, 24. mai 1999
Andrus Esko: Erich Kõlar: Küüditatute südamerahu jäi Eestisse. Õhtuleht, 26. mai 2001
Dünastia. Perekond Kõlar, 1. Klassikaraadio, 7. mai 2017
Eesti kommunismiohvrid 1940–1991

Kategooria:Eesti dirigendid
Kategooria:Eesti Muusika- ja Teatriakadeemia vilistlased
Kategooria:Eesti NSV teenelised kunstitegelased
Kategooria:Tartu aukodanikud
Kategooria:Valgetähe IV klassi teenetemärgi kavalerid
Kategooria:Eesti represseeritud isikud
Kategooria:Metsakalmistule maetud
Kategooria:Sündinud 1924
Kategooria:Surnud 2022